Diari Oficial de la Generalitat Valenciana


Sumari del DOGV 9596, del 16-05-2023 (2023/5122)

Anunci per a l'arrendament, mitjançant contractació directa, d'un immoble per a albergar la seu d'un nou òrgan judicial a Alacant, als efectes del que es preveu en la Llei 14/2003, de patrimoni de la Generalitat.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9596

Data del DOGV
:   16-05-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/5122


Data del document
:   10-05-2023

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * contracte administratiu

Anunci per a l'arrendament, mitjançant contractació directa, d'un immoble per a albergar la seu d'un nou òrgan judicial a Alacant, als efectes del que es preveu en la Llei 14/2003, de patrimoni de la Generalitat.  
 [2023/5122]  
La Conselleria de Justícia, Interior i Administració Pública està interessada a arrendar, mitjançant contractació directa i de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, un immoble per a albergar un nou jutjat en el partit judicial de Alacant.  
  
1. Requisits de l'immoble  
Situació: El local haurà d'estar a Alacant. Haurà d'estar el més pròxim possible a l'actual seu de Benalúa / avinguda Aguilera i a una distància mai superior als 700 m per a facilitar els desplaçaments caminant.  
  
Entorn: Urbà, consolidat i amb ràpida connexió amb la seu judicial.  
  
Ubicació i relació amb la via pública: Atesa l'alta afluència, tant de persones usuàries de la justícia com de persones operadores jurídiques, el local haurà d'estar preferiblement situat en la planta baixa i comptar amb un accés independent i directe des de la via pública. En el cas d'estar situat en la planta baixa i l'entreplanta, haurà de complir les següents condicions:  
1. L'accés a l'entreplanta haurà de fer-se des de l'interior del local.  
  
2. La superfície en planta baixa serà almenys el 50 % de la superfície total del local.  
Superfície necessària: La superfície necessària serà entre 400 i 750 m² construïts.  
Accessibilitat: El local serà accessible o susceptible de ser adaptat, amb accés públic a peu pla des de l'espai públic.  
Serveis urbanístics: A peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
Tipologia edificatòria: Edificació amb il·luminació i ventilació directes, local amb llum natural; altura lliure de 2,5 m i haurà de comptar amb un fals sostre útil per a allotjar instal·lacions.  
Distribució i estat de conservació Preferiblement diàfan, que seria el desitjable per a fer una ràpida distribució mitjançant barandats en sec i mampares, per a facilitar la ràpida posada en funcionament d'aquest. El local haurà de permetre adaptar-se per a l'ús administratiu com a seu judicial.  
Qualificació urbanística Haurà d'acreditar-se la compatibilitat urbanística de l'ús administratiu institucional o equivalent en la terminologia del Pla general urbanístic d'Alacant. En el supòsit de no disposar de l'acreditació requerida quan es presente l'oferta, aquesta haurà d'acompanyar-se del document acreditatiu que justifique la seua sol·licitud davant l'Ajuntament. Una vegada obtingut el certificat haurà d'aportar-se a l'expedient.  
Oferta econòmica: A l'efecte de valorar les propostes presentades, s'adjuntarà l'oferta econòmica amb IVA i sense, i els mesos de carència que s'ofereixen, la referència cadastral, descripció del local amb les seues característiques d'acord amb els requeriments, documentació fotogràfica i planimètrica justificativa, i s'hi expressarà el termini de validesa.  
  
2. Informació i contacte  
Dependència: Secretaria General Administrativa. Servei de Contractació d'Infraestructures i Gestió Patrimonial.  
Domicili: Carrer de la Democràcia, núm. 77, Ciutat Administrativa 9 d'Octubre, torre 4.  
Telèfons: 706302123 / 639061986  
Correu electrònic: patrimonio\_kmyzmoza@ksh.ik  
  
3. Presentació de les ofertes o de les sol·licituds de participació  
a) Data límit de presentació: 10 dies hàbils a comptar de l'endemà de la publicació de l'anunci en el DOGV. Si l'últim dia del termini fora dissabte, diumenge o inhàbil a efectes administratius, el termini s'entendrà prorrogat fins al dia hàbil següent. Les proposicions que es presenten transcorregut l'últim dia del termini no seran admeses.  
  
b) Lloc de presentació: la presentació de les proposicions degudament signades es realitzarà a través del tràmit Z de la Conselleria de Justícia, Interior i Administració Pública al qual s'accedeix a través d'aquest enllaç https://www.gva.es/es/inicio/procedimientos'id\_proc=18319&version=amp, amb remissió de la documentació al Servei de Contractació d'Infraestructures i Gestió Patrimonial o bé a través del correu electrònic patrimonio\_havjdfkb@rps.xd  
  
València, 10 de maig de 2023.- El sotssecretari: Salvador Broseta Perales.